**Úradná správa č. 20 z 21.12.2022**

**Správy matriky**

**TV-MK-2022/2023-0001** Matrika pozastavuje matričnú činnosť až do predloženia dokladu o úhrade zbernej faktúry futbalovým klubom ObFZ: TJ Družstevník Plechotice, OŠK Veľký Horeš a OZ TJ Milhostov.

**Správy KR**

**Licenčný seminár pre delegátov zväzu**–**Licencia "A"** sa bude konať **5.2.2023** **(nedeľa)** v Boutique Hoteli Maraton, Strojárenská 11/A, Košice. Záujemcovia o získanie, resp. predĺženie licencie "A" sa môžu prihlasovať u p. Marcela Eperješiho - vedúceho sekretára VsFZ, zaslaním prihlášky na emailovú adresu [marcel.eperjesi@futbalsfz.sk](mailto:marcel.eperjesi@futbalsfz.sk). Uzávierka prihlášok je **15.1.2023**.

Súčasne so zaslaním prihlášky je záujemcapovinný uskutočniť úhradu**účastníckeho poplatku vo výške 60 €,**na účet KD SFZ: **IBAN SK03 8330 0000 0025 0186 1190 (**do poznámky je **potrebné uviesť svoje meno a priezvisko)**. Všetky potrebné tlačivá (prihláška, lekárska prehliadka) sú dostupné na stránke [www.futbalsfz.sk](http://www.futbalsfz.sk/), v sekcii komisie a iné orgány / odborné komisie SFZ / komisia delegátov SFZ. Noví záujemcovia musia na seminár priniesť "Prehlásenie o bezúhonnosti", "Potvrdenie o zdravotnom stave" a "kópiu dokladu najvyššie dosiahnutého vzdelania" (vyžaduje sa minimálne maturitné vysvedčenie). Po uzávierke prihlášok budú prihláseným uchádzačom emailovou poštou zaslané študijné materiály, potrebné pre diaľkovú (dištančnú) formu vzdelávania. Komunikácia s prihlásenými uchádzačmi bude prebiehať výhradne **elektronicky**(vyžaduje sa plne funkčná emailová schránka), preto je nevyhnutné do prihlášky uviesť správnu a čitateľnú emailovú adresu. Zaslaním prihlášky a zaplatením účastníckeho poplatku sa považuje účasť prihláseného uchádzača na seminári za záväznú (bez možnosti vrátenia poplatku aj v prípade, ak sa uchádzač na seminár nedostaví).